CELEX: 62007TN0135
Language: et
Date: 2007-04-19 00:00:00
Title: Kohtuasi T-135/07: 19. aprillil 2007 esitatud hagi — Itaalia versus komisjon

23.6.2007   
            
            
               ET
            
            
               Euroopa Liidu Teataja
            
            
               C 140/38
            
         19. aprillil 2007 esitatud hagi — Itaalia versus komisjon
   (Kohtuasi T-135/07)
   (2007/C 140/63)
   Kohtumenetluse keel: itaalia
   Pooled
   
      Hageja: Itaalia Vabariik (esindajad: avvocato G. Aiello)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada EÜ artikli 230 alusel Euroopa Komisjoni põllumajanduse peadirektoraadi peadirektori 7. veebruari 2007. aasta kirjas viitenumbriga 3585 sisalduv otsus;
            
         
               —
            
            
               mõista kulutused, kohtukulud ja tasud välja komisjonilt.
            
         Väited ja peamised argumendid
   Esimese Astme Kohtule esitatud hagis esitab Itaalia Vabariigi valitsus nõude tühistada EÜ artikli 230 alusel Euroopa Komisjoni põllumajanduse peadirektoraadi peadirektori 7. veebruari 2007. aasta kirjas viitenumbriga 3585 sisaldunud otsus, millega lükati tagasi Itaalia võimude taotlus võtta nõukogu määruse (EMÜ) nr 2777/75 kodulinnulihaturu ühise korralduse kohta (1) artikli 14 alusel Itaalia kodulinnulihaturu toetuseks erakorralised meetmed, mis puudutab linnugripi piirkondades hävitatud tibusid ja kehtestatud veterinaarseid liikumispiiranguid ajavahemikul 1999. aasta septembrist kuni 2003. aasta detsembrini.
   Itaalia valitsus esitab hagi toetuseks järgmised väited:
   
               —
            
            
               EÜ artikli 34 lõike 2 punktist 2 tuleneva ühenduse tootjate mittediskrimineerimise põhimõtte rikkumine, kuna kostja nõustus erakorraliste meetmete võtmisega üksnes haudemunade sektoris, keeldudes vaidlustatud otsusega sarnaste meetmete võtmisest kodulinnuliha sektoris.
            
         
               —
            
            
               Komisjonipoolne võimu kuritarvitamine ja ilmne hindamisviga.
               Hageja leiab selles osas, et määruse nr 2777/75 eesmärgi saavutamiseks oleks komisjon pidanud võtma erakorralised meetmed toetamaks Itaalia linnulinnulihaturgu, mis sai Itaalia linnuturu sektoritest enim kahjustada. Vaatamata hageja korduvatele taotlustele piirdus komisjon toetusmeetmete võtmisega haudemunade sektori kaitseks, mida kahjustasid Itaalias võetud piiravad meetmed kõige vähem ning mis sai tõsiselt kahjustada üksnes Madalmaades. Toimides eelkirjeldatud viisil on komisjon ilmselgelt soovinud suunata suure osa kasutada olevatest ressurssidest Madalmaade tootjatele, vähendades Itaalia tootjatele makstava hüvitise miinimumini.
            
         
               —
            
            
               Määruse nr 2777/75 väär tõlgendamine ja rikkumine ning ilmne hindamisviga.
               Hageja märgib, et vastupidiselt komisjoni seisukohale ei kohaldata asjaomase määruse artiklit 14 ainult sellises olukorras, kus turu tasakaal kaob tootmise võimatuse tõttu nende tootjate jaoks, kelle asukoht on järelevalvealuses tsoonis ning kellel puudub ligipääs turule väljaspool nimetatud tsooni. Tegelikult oleks komisjon võinud võtta erakorralised toetusmeetmed tasakaalustamaks loomade haiguste levikuga võitlemiseks võetud meetmetest tulenevate vaba liikumise piirangute poolt kahjustatud turgu, arvestamata asjaolu, et need piirangud olid suunatud kindlaksmääratud tsooni sisenevatele või sealt väljuvatele toodetele.
            
         
               —
            
            
               Viimasena: hea halduse, erapooletuse, võrdsuse ja läbipaistvuse põhimõtete rikkumine.
            
         
      (1)  EÜT L 282, 1.11.1975, lk 77; ELT eriväljaanne 03/02, lk 138.